নরল্যান্ডসঅপেরান
নরল্যান্ডসঅপেরান (সুইডীয়: Norrlandsoperan; বাংলায়: নরল্যান্ডের অপেরা; এনওপি), হল উমিয়া, নরল্যান্ড, সুইডেনে অবস্থিত একটি অপেরা কোম্পানি। এর মালিকানার অংশীদার হল উমিয়া মিউনিসিপ্যালিটি (৪০%) এবং ভ্যাস্টারবটেন প্রাদেশিক কাউন্সিল (৬০%)। এনওপি একটি আঞ্চলিক অপেরা আঁসাঁব্ল হিসেবে ১৯৭৪ সালে প্রতিষ্ঠিত হয়। এনওপি'র প্রথম শৈল্পিক পরিচালক ছিলেন আর্নল্ড ওস্টম্যান, ১৯৭৪ থেকে ১৯৭৯ সাল পর্যন্ত। এনওপি এখন এর নিজস্ব অর্কেস্ট্রা ও অপেরার সুযোগ, নাচ, সংগীত ও শৈল্পিক কর্মসূচীর আয়োজন করে। এর প্রধান পথপ্রদর্শক রয় গুডম্যান (১৯৯৫-২০০১); ক্রিস্টিজান জার্ভি (২০০০-২০০৪); অ্যান্ড্রিয়া কুইন (২০০৫-২০০৯) এবং রুমন গ্যাম্বা (২০০৯-বর্তমান)।